CELEX: C2005/106/27
Language: et
Date: 2005-04-30 00:00:00
Title: Kohtuasi C-39/05 P: Apellatsioonkaebus, mille Rootsi Kuningriik esitas 2. veebruaril 2005 Euroopa Ühenduste Esimese Astme Kohtu (viies koda) 23. novembri 2004. aasta otsuse peale kohtuasjas T-84/03: Maurizio Turco, keda toetasid Soome Vabariik, Taani Kuningriik ja Rootsi Kuningriik versus Euroopa Liidu Nõukogu, keda toetasid Suurbritannia ja Põhja-Iiri Ühendkuningriik ning Euroopa Ühenduste Komisjon

30.4.2005   
            
            
               ET
            
            
               Euroopa Liidu Teataja
            
            
               C 106/13
            
         Apellatsioonkaebus, mille Rootsi Kuningriik esitas 2. veebruaril 2005 Euroopa Ühenduste Esimese Astme Kohtu (viies koda) 23. novembri 2004. aasta otsuse peale kohtuasjas T-84/03: Maurizio Turco, keda toetasid Soome Vabariik, Taani Kuningriik ja Rootsi Kuningriik versus Euroopa Liidu Nõukogu, keda toetasid Suurbritannia ja Põhja-Iiri Ühendkuningriik ning Euroopa Ühenduste Komisjon
   (Kohtuasi C-39/05 P)
   (2005/C 106/27)
   Kohtumenetluse keel: inglise
   Rootsi Kuningriik esitas 2. veebruaril 2005 apellatsioonkaebuse Euroopa Ühenduste Esimese Astme Kohtu (viies koda) 23. novembri 2004. aasta otsuse peale kohtuasjas T-84/03: (1) Maurizio Turco, keda toetasid Soome Vabariik, Taani Kuningriik, ja Rootsi Kuningriik versus Euroopa Liidu Nõukogu, keda toetasid Suurbritannia ja Põhja-Iiri Ühendkuningriik ning Euroopa Ühenduste Komisjon. Apellatsioonkaebuse esitaja esindaja on K. Wistrand.
   Apellatsioonkaebuse esitaja palub Euroopa Kohtul:
   
               1.
            
            
               tühistada esimese astme kohtu otsuse resolutiivosa punkt 1 kohtuasjas T-84/03: Maurizio Turco v. Euroopa Liidu Nõukogu;
            
         
               2.
            
            
               tühistada nõukogu 19. detsembri 2002. aasta otsus selles osas, mis käsitleb juurdepääsu võimaldamist nõukogu õigustalituse arvamusele;
            
         
               3.
            
            
               jätta Rootsi Kuningriigi kohtukulud Euroopa Ühenduste Kohtus nõukogu kanda.
            
         Õiguslikud alused ja peamised argumendid
   Rootsi valitsus väidab, et esimese astme kohus rikkus edasikaevatud kohtuotsuses ühenduse õigusnorme.
   Esimese astme kohus ühelt poolt märkis, et institutsioonid on kohustatud igal üksikjuhul hindama, kas dokumendid, mille avalikustamist taotletakse, kuuluvad tõepoolest erandite alla, mis on loetletud Euroopa Parlamendi ja nõukogu 30. mai 2001. aasta määruses (EÜ) nr 1049/2001 (2) üldsuse juurdepääsu kohta Euroopa Parlamendi, nõukogu ja komisjoni dokumentidele (edaspidi “avalikustamismäärus”).
   Teiselt poolt nõustus esimese astme kohus nõukogu väitega, et on olemas üldine huvi tagada õigusloome raames koostatud õiguslike arvamuste konfidentsiaalsus. See on põhjendatud esiteks sellega, et antud liiki dokumentide avalikustamine võib tekitada kahtlusi asjaomaste õigusaktide seaduslikkuses, ja teiseks sellega, et nõukogu õigustalituse arvamuste sõltumatuse tagamine võib olla kaitset vääriv huvi. Neil alustel esimese astme kohus leidis, et nõukogu ei teinud kaalutlusviga, kui ta keeldus juurdepääsu võimaldamisest õiguslikule arvamusele avalikustamismääruse artikli 4 lõike 2 teises taandes sätestatud erandi alusel.
   Rootsi valitsuse hinnangul on see otsus vastuolus kohustusega hinnata dokumentidele juurdepääsu tagamise küsimust konkreetse dokumendi sisust lähtudes. Seega rikub esimese astme kohtu kõnealune otsus ühenduse õigusnorme.
   
      (1)  ELT C 112, 10.5.2003, lk 38.
   
      (2)  EÜT L 145, 31.5.2001, lk 43.